የአንበጣ መንጋ በምሥራቅ አፍሪካ ሀገራት የርሃብ ሥጋት ፈጥሯል፡፡
ባሕር ዳር፡- ጥር 17/2012ዓ.ም (አብመድ) በምሥራቅ አፍሪካ የተከሰተውን የአንበጣ መንጋ ለመከላከል የመንግሥታቱ ድርጅት ጥሪ አቀረበ፡፡በምሥራቅ አፍሪካ ቀጣና አስከፊ የተባለ የአንበጣ መንጋ ተከስቷል፡፡ እንደ ኢትዮጵያ፣ ሶማሊያና ኬንያ ባሉ ሀገራት ታይቶ በማይታወቅ መልኩ ጉዳት እያደረሰ መሆኑንም በተባበሩት መንግሥታት ድርጅት የምግብና የእርሻ ድርጅት (FAO) አስታውቋል፡፡ የበርሃ አንበጣውን በቶሎ መቆጣጣር ካልተቻለ ደግሞ የሀገራቱን ዜጎች ኑሮ ሁኔታ ውስብስብ ሊያደርገው እንደሚችል ተሰግቷል፡፡እንደ መረጃው የአንበጣ መንጋው ሁሉን እፅዕዋትና አዝዕርት አውዳሚ ከመሆኑ የተነሳ በቀጣናው ሀገራት ኢኮኖሚ ላይ አሉታዊ ተፅዕኖ ይፈጥራል፡፡ የመንጋው ብዛትና እያስከተለ ያለው ጉዳት በኢትዮጵና በሶማሊያ በ25ዓመት ውስጥ አስከፊ ሆኖ ተመዝግቧል፤ በኬንያ የታው ደግሞ ከ70 ዓመታት በኋላ የተከሰተ አስከፊው የአንበጣ ወረርሽኝ እንደሆነ ነው የተገለጸው፡፡